Toshkent shahrini yoʻlovchilar tashish avtobuslari bilan taʼminlash toʻgʻrisida
(resolution, 2021-02-22)

Toshkent shahri aholisiga transport xizmati koʻrsatishni yaxshilash, koʻrsatilayotgan transport xizmatlari sifatini oshirish, poytaxt avtobus parkini yuqori darajada qulay va tejamli zamonaviy transport vositalari bilan jihozlash maqsadida Vazirlar Mahkamasi qaror qiladi: 1. Toshkent shahar hokimligi, “Toshshaharyoʻlovchitrans” davlat uyushmasi, Oʻzbekiston Respublikasi Makroiqtisodiyot va statistika vazirligi, Moliya vazirligi, Tashqi iqtisodiy aloqalar vazirligining 300 ta “Mersedes-Benz Conecto O345” markali shahar yoʻlovchilar tashish avtobusini bosqichma-bosqich sotib olish toʻgʻrisidagi takliflari qabul qilinsin. 2. Bosh kontraktga va 1, 2 va 3- oldi-sotdi kontraktlariga muvofiq umumiy summasi 37,42 mln Yevro boʻlgan 300 ta “Mersedes-Benz Conecto O345” markali shahar yoʻlovchilar tashish avtobusini, shu jumladan ehtiyot qismlar va asbob-uskunalarni bosqichma-bosqich yetkazib berish uchun “Toshshaharyoʻlovchitrans” davlat uyushmasi bilan “EvoBus GmbX, Mersedes-Bens Avtobuslar” (Germaniya) kompaniyasi oʻrtasida bosh kontrakt tuzilganligi maʼlumot uchun qabul qilinsin. 3. Belgilansinki, 300 ta avtobusni sotib olishga kontraktlarni moliyalashtirish quyidagi tartibda amalga oshiriladi: a) 1-oldi-sotdi kontrakti boʻyicha: avtobuslar yetkazib berishga oldi-sotdi kontraktlari qiymatining 1,87 mln Yevroni tashkil etadigan 15 foizi Toshkent shahar budjetining 2002-yil uchun nazarda tutilgan mablagʻlari hisobiga toʻlanadi; “Germes” eksport-kredit sugʻurta agentligining sugʻurta mukofoti summasiga koʻpaytirilgan avtobuslar yetkazib berishga oldi-sotdi kontraktlari qiymatining 10,60 mln Yevroni tashkil etadigan 85 foizi Germaniya bankining mablagʻlarini “Germes” eksport-kredit sugʻurta agentligining sugʻurta qoplamasi ostida qayta moliyalashtirish yoʻli bilan Oʻzbekiston Respublikasi Tashqi iqtisodiy faoliyat milliy bankining krediti hisobiga toʻlanadi; b) 2 va 3- oldi-sotdi kontraktlari boʻyicha: avtobuslar yetkazib berishga oldi-sotdi kontraktlari qiymatining 1,25 mln Yevroni tashkil etadigan 5 foizi Oʻzbekiston Respublikasi davlat budjeti mablagʻlari hisobiga toʻlanadi; sugʻurta agentliklarining sugʻurta mukofotlari summasiga koʻpaytirilgan avtobuslar yetkazib berish yuzasidan oldi-sotdi kontraktlari qiymatining 2,50 mln. yevroni tashkil etadigan 10 foizi Germaniya bankining mablagʻlarini sugʻurta agentliklarining sugʻurta — qoplamasi ostida qayta moliyalashtirish yoʻli bilan Oʻzbekiston Respublikasi Tashqi iqtisodiy faoliyat milliy bankining krediti hisobiga toʻlanadi; “Germes” eksport-kredit sugʻurta agentligining sugʻurta mukofotlari summasiga koʻpaytirilgan avtobuslar yetkazib berish yuzasidan oldi-sotdi kontraktlari qiymatining 21,20 mln Yevroni tashkil etadigan 85 foizi Germaniya bankining mablagʻlarini” “Germes” eksport-kredit sugʻurta agentligining sugʻurta qoplamasi ostida qayta moliyalashtirish yoʻli bilan Oʻzbekiston Respublikasi Tashqi iqtisodiy faoliyat milliy bankining krediti hisobiga toʻlanadi. 4. Belgilansinki, asosiy qarzni, foizlarni, vositachilik haqini va kreditlarga xizmat koʻrsatish boʻyicha boshqa xarajatlarni toʻlash qarz bitimlari shartlariga binoan Oʻzbekiston Respublikasi davlat budjeti mablagʻlari hisobiga 1 va 2-ilovalarga* muvofiq amalga oshiriladi. Oʻzbekiston Respublikasi Moliya vazirligi har yili asosiy makroiqtisodiy koʻrsatkichlar prognozlarida va davlat budjeti parametrlarida “Toshshaharyoʻlovchitrans” davlat uyushmasiga koʻrsatib oʻtilgan xarajatlarni toʻlash uchun zarur boʻlgan miqdorda pul mablagʻlari ajratilishini nazarda tutsin. 5. Oʻzbekiston Respublikasi Moliya vaziri avtobuslar xarid qilish uchun jalb etiladigan xorijiy kreditlar boʻyicha: Germaniya bankiga Oʻzbekiston Respublikasi Tashqi iqtisodiy faoliyat milliy banki majburiyatlari boʻyicha hamda Oʻzbekiston Respublikasi Tashqi iqtisodiy faoliyat milliy bankiga – “Toshshaharyoʻlovchitrans” davlat uyushmasi majburiyatlari boʻyicha Oʻzbekiston Respublikasi Hukumati nomidan belgilangan tartibda kafolatlar berishga vakil qilinsin. 6. Toshkent shahar hokimligi, “Toshshaharyoʻlovchitrans” davlat uyushmasi Oʻzbekiston Respublikasi Moliya vazirligi bilan birgalikda transport xizmatlariga tariflarni oʻzgartirish boʻyicha 2004-yil 1-yanvargacha boʻlgan davrga moʻljallangan kelishilgan jadvalni bir oy muddatda ishlab chiqsinlar, bunda “Toshshaharyoʻlovchitrans” davlat uyushmasining oʻzini oʻzi moliyalashtirishga hamda kelgusida avtotransport vositalarini oʻzining moliyaviy resurslari hisobiga sotib olishga oʻtishini taʼminlashni nazarda tutsinlar. 7. Oʻzbekiston Respublikasi Adliya vazirligi Germaniya bankiga Oʻzbekiston Respublikasi Hukumati kafolatlari yuzasidan kreditor uchun maqbul boʻlgan shakl boʻyicha belgilangan tartibda yuridik xulosa bersin. 8. Oʻzbekiston Respublikasi Tashqi iqtisodiy aloqalar vazirligi tuzilgan bosh kontraktni hamda 1, 2 va 3- oldi-sotdi kontraktlarini belgilangan tartibda roʻyxatdan oʻtkazsin. 9. Oʻzbekiston Respublikasi Iqtisodiyot vazirligi loyihani 2002-yil va keyingi yillar investitsiya dasturiga kiritsin. 10. Oʻzbekiston Respublikasi Tashqi iqtisodiy faoliyat milliy banki belgilangan tartibda qarz bitimlarini tuzsin va Germaniya banki mablagʻlarining “Toshshaharyoʻlovchitrans” davlat uyushmasiga qayta moliyalashtirilishini taʼminlasin. 11. Quyidagilar: Germaniya banki va sugʻurta agentliklari Oʻzbekiston Respublikasi hududida norezidentlardan undiriladigan daromad (foyda) soligʻini toʻlashdan; 12. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N.Toʻlaganov zimmasiga yuklansin.